Rafræn atkvæðagreiðsla stendur nú yfir um boðun verkfalls í kjölfar þess að viðræðum við Samtök atvinnulífsins um endurnýjun á kjarasamningi sem rann út þann 28. febrúar sl. var slitið . Atkvæðagreiðslan er leynileg og tekur til þeirra félagsmanna FIT sem taka laun og / eða réttindi samkvæmt kjarasamningi Samiðnar f.h. aðildarfélaga og Samtaka atvinnulífsins eða Meistarasambands byggingamanna . Bréf með aðgangsorði hafa verið sett í póst og eru að berast þeim félagsmönnum FIT sem eru á kjörskrá . Athugið að atkvæðagreiðslan á ekki við þá félagsmenn sem starfa eftir öðrum kjarasamningum en um er getið , svo sem kjarasmaningi við Bílgreinasambandið , félag pípulagningameistara , ríki , Reykjavíkurborg ofl . Spurt og svarað Ef ákveðið verður að fara í verkfall verður það gert með eftirfarandi hætti : Tímabundið verkfall hefst aðfaranótt 10. júní og stendur til miðnættis 16. júní og ótímabundið verkfall frá miðnætti aðfaranótt 24. ágúst .